ג'ואל מקהייל

ג'ואל אדוארד מקהייל (באנגלית: Joel Edward McHale; נולד ב-20 בנובמבר 1971) הוא שחקן, קומיקאי, מדבב ומנחה טלוויזיה אמריקאי. ידוע בעיקר בשל גילום דמותו של ג'ף וינגר בקומדיה "קומיוניטי" (2015-2009) ברשת NBC, ובשל הנחיית התוכנית הקומית "מרק הוליוודי" (2015-2004) של ערוץ E!. מקהייל נולד ברומא באיטליה, שם עבד אביו, ג'ק מקהייל, כדקאן באוניברסיטת לויולה שיקגו במרכז האיטלקי. אימו, לורי (לבית ג'קסון) היא קנדית ילידת ונקובר בעוד אביו אמריקאי במקור משיקגו, אילינוי. מקהייל גדל כנוצרי-קתולי, ומשפחתו ממוצא אירי ונורווגי. הוא הבן האמצעי מתוך שלושה ילדים, והוא גדל במרסר איילנד בוושינגטון, לזמן קצר בהאדונפילד שבניו ג'רזי, ואז המשפחה חזרה למרסר איילנד שבוושוינגטון, שם הוא למד בבית הספר התיכון הציבורי מרסר איילנד (Mercer Island High School). הוא קיבל תואר ראשון בהיסטוריה מאוניברסיטת וושינגטון ב-1995, והיה חלק מנבחרת החתירה ומאוחר יותר הצטרף לנבחרת הפוטבול. הוא קיבל תואר שני במשחק, ועבר להתגורר בלוס אנג'לס. מקהייל נטל חלק בתוכנית מערכונים מקומית ששודרה בסיאטל ונקראה "Almost Live!". בשנים 1993–1997 היה מקהייל חבר באגודה לשיפור הסטנדאפ בשם "Unexpected Productions". לאחר מכן החל להופיע בסיאטל. בשנת 2004 החל מקהייל להנחות את התוכנית "מרק הוליוודי" בערוץ E!. מקהייל השתתף כשופט בתחרות איירון שף אמריקה. מקהייל הופיע בתפקיד משני בסרט "ספיידרמן 2". לאחר מכן שיחק בגרסה האמריקאית לקומדיה הבריטית "The IT Crowd". בשנת 2005 שיחק לצד הית' לדג'ר בדרמה "שליטי דוגטאון", העוסקת בתרבות הסקייטבורד, בבימויה של קתרין הארדוויק. בשנת 2007 לקח חלק בתוכנית האלתורים "Thank God You're Here". והופיע בהופעת אורח בסדרה החיים על פי נד בנוסף הופיע בעונה השישית של התוכנית "Last Comic Standing". בשנת 2008 מקהייל דיבב בסרט הילדים "חברים על הכוונת 2" לאחר שאשטון קוצ'ר פרש מהתפקיד. מקהייל אף ביצע הופעות אורח בסדרה פיניאס ופרב. בשנת 2009 שיחק מקהייל בסרט המודיע! לצידו של מאט דיימון. בין השנים 2009–2015 גילם מקהייל את ג'ף וינגר, הדמות הראשית בסדרה קומיוניטי של רשת NBC. בשנת 2011 שיחק בסרט "ספיי קיידס 4: כל הזמן שבעולם" לצד רוואן בלנצ'ארד וג'סיקה אלבה. בשנת 2014 שיחק בתפקיד קטן בסרט הקומי "תקועים בחופשה" בכיכובם של אדם סנדלר ודרו ברימור. החל משנת 2017 מככב בקומדיה של CBS "מרחבים סגורים" בה הוא מגלם את ג'ק גורדון. בשנת 2018 הנחה תוכנית אירוח קומית בנטפליקס בשם "התוכנית של ג'ואל מקהייל עם ג'ואל מקהייל". התוכנית בוטלה לאחר 19 פרקים. ב-2020, בעקבות עליית קומיוניטי לנטפליקס והיווצרות שיח מחודש סביב התוכנית, הקים ביחד עם קן ג'ונג את הפודקאסט "The Darkest Timeline" (בתרגום חופשי: "ציר הזמן האפל ביותר", מחווה לבדיחה חוזרת בסדרה) בו מראיינים שחקנים מהתוכנית ומדברים עליה. באפריל 2021 נבחר מקהייל להנחות תוכנית טלוויזיה קיצית שתשודר ברשת "פוקס". התוכנית, ששמה "זירת פשע: מטבח" (באנגלית: Crime Scene Kitchen), היא במתכונת של תחרות ניחושים קולינרית, ובכל אחד מפרקיה צריכים אופים מתחרים לפענח איזו מנת קינוח הוכנה, אחרי שייותרו ממנה פירורים, שיירי קמח ומספר רמזים. המשתתפים נדרשים לשחזר את המתכון בפני השופטים, שף קרטיס סטון (אנ') ואומנית אפיית העוגות יולנדה גאמפ. הפרק הראשון בתוכנית שודר ב-26 במאי 2021. ביולי 1996 הוא נישא לשרה ויליאמס. לזוג נולד בן ראשון ב-2005, ובן שני ב-2008. הם מתגוררים בשכונת הוליווד הילס, לוס אנג'לס בקליפורניה. מדיה וקבצים בנושא ג'ואל מקהייל בוויקישיתוף אתר האינטרנט הרשמי של ג'ואל מקהייל ג'ואל מקהייל, ברשת החברתית פייסבוק ג'ואל מקהייל, ברשת החברתית אקס (טוויטר) ג'ואל מקהייל, במסד הנתונים הקולנועיים IMDb (באנגלית) ג'ואל מקהייל, באתר AllMovie (באנגלית) ג'ואל מקהייל, במסד הנתונים הקולנועיים KinoPoisk (ברוסית) ג'ואל מקהייל, באתר MusicBrainz (באנגלית) ג'ואל מקהייל, באתר Songkick (באנגלית) https://transcripts.cnn.com/show/pmt/date/2012-03-15/segment/01 Brodeur, Nicole (22 באוגוסט 2004). "From Mercer Island, jumping into "The Soup"". The Seattle Times. {{cite web}}: (עזרה) Steinberg, Dan (14 בפברואר 2005). "THECHAT: Joel McHale". The Washington Post. p. D02. {{cite news}}: (עזרה) Curtis, Charles (30 באוגוסט 2012). "How good was Joel McHale at football". ESPN (באנגלית). ESPN. {{cite news}}: (עזרה) Petski, Denise (April 7, 2021). Joel McHale To Host ‘Crime Scene Kitchen’ Summer Baking Competition Series At Fox. Deadline Hollywood. Retrieved April 8, 2021